કોણ અને કેવી રીતે પહેરી શકે : બ્લાઉઝની પ્રિન્ટ સિલેક્ટ કરતી વખતે અને બ્લાઉઝની ડિઝાઇન મિક્સ ઍન્ડ મૅચ કરતી વખતે બૉડી-ટાઇપ અને સ્કિન-ટોન ધ્યાનમાં રાખવાં પ્રિન્ટેડ બ્લાઉઝમાં મોટા ભાગે એલ્બો સુધીની સ્લીવ રાખવામાં આવે છે, જેથી પ્રિન્ટ વધારે દેખાય. સ્ટૅન્ડ કૉલરવાળું બ્લાઉઝ પણ સારો અને અલગ લુક આપી શકે. જો તમે પાતળા અને લાંબા હો તો જ સ્ટૅન્ડ કૉલરવાળું બ્લાઉઝ પહેરવું અને તો જ એની બ્યુટી જળવાઈ રહેશે. સ્થૂળ શરીરવાળાઓએ સ્ટૅન્ડ કૉલર પહેરવાથી શોલ્ડર વધારે હેવી લાગશે. સ્થૂળ શરીરવાળા આગળપાછળ નેક ઓપન રાખી એલ્બો સ્લીવ કે થ્રી-ફોર્થ સ્લીવ રાખી શકે. જો સ્ટૅન્ડ કૉલરવાળા બ્લાઉઝમાં વધારે કૈંક કરવું હોય તો બ્લાઉઝમાં પાછળ કોઈ પણ શેપનો કીહોલ આપી શકાય. સ્થૂળ શરીરવાળા પિનસ્ટ્રાઇપની સ્લીવવાળી પૅટર્ન સિલેક્ટ કરી શકે જેનાથી હાથ લાંબા અને થોડા પાતળા લાગશે. સ્થૂળ શરીરવાળાઓએ ખાસ કરીને ઝીણી પ્રિન્ટનો ઉપયોગ કરવો જેનાથી થોડો ડેલિકેટ લુક આવે. જો તમારું શરીર સુડોળ હોય તો તમે બોલ્ડ પ્રિન્ટ સિલેક્ટ કરી શકો તેમ જ બ્રાઇટ કલર પણ એટલા જ સારા લાગશે. સુડોળ શરીરવાળા અને બંધ ગલા એટલે કે ચાઇનીઝ કે સ્ટૅન્ડ કૉલર પણ સારા લાગશે. ચાઇનીઝ કે સ્ટૅન્ડ કૉલર પહેરવાથી થોડો ભરેલો લુક આવશે.